11. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΣΩΤΕΡΙΚΩΝ Αριθ. 21632 της 5/20 Απρ. 1988 (ΦΕΚ Β΄ 208) Ορισμός αντιστοιχίας σε επίπεδο οργανικής μονάδας Διεύθυνσης ή Τμήματος των Ειδικών Ληξιαρχείων και των Υπηρεσιών Εσωτερικών των Επαρχείων, σύμφωνα με τις διατάξεις του Νόμ. 1586/1986. ΄Εχοντας υπόψη: 1.Τις διατάξεις: α)Του άρθρ. 20 του Π.Δ. 924/1976 «Περί Οργανισμού του Υπουργείου Εσωτερικών» και των Π.Δ. 55/1985 και 302/1986, με τα οποία συστάθηκαν Επαρχεία στη χώρα. β)Των άρθρ. 9 και 16 (παρ. 8) του Νόμ. 1586/1986 «Βαθμολογική διάρθρωση των θέσεων του Δημοσίου, Ν.Π.Δ.Δ. κ.λπ.», και γ)Του άρθρ. 23 (παρ. 17) του Νόμ. 1735/1987 «Προσλήψεις στο Δημόσιο Τομέα, κοινωνικός έλεγχος στη Δημόσια Διοίκηση κ.λπ.». 2.Το τηλετυπικό έγγραφο ΔΙΚΠΡ/Φ.80/4/1338/ 12.2.1988 του Υπουργείου Προεδρίας της Κυβέρνησης, με το οποίο ορίζεται ότι οι διατάξεις των άρθρ. 9, 10, 11 (παρ. 2 και 4-9), 12 και 13 του Νόμ. 1586/1986 εφαρμόζονται στις Νομαρχιακού και Διανομαρχιακού επιπέδου υπηρεσίες των Υπουργείων ταυτόχρονα με την εφαρμογή τους στις Κεντρικές Υπηρεσίες των Υπουργείων. 3.Το γεγονός ότι τα Ειδικά Ληξιαρχεία και οι Υπηρεσίες Εσωτερικών των Επαρχείων δεν έχουν διάρθρωση σε Διευθύνσεις ή Τμήματα κ.λπ. και επομένως, σύμφωνα με τη διάταξη της παρ. 8 του άρθρ. 16 του Νόμ. 1586/1986, πρέπει να ορισθεί η αντιστοιχία του επιπέδου των υπηρεσιών αυτών με τις οργανικές μονάδες που αναφέρονται στις παρ. 3 και 4 του άρθρ. 9 του νόμου αυτού, αποφασίζουμε: Ορίζουμε ως αντιστοιχία:α)των Ειδικών Ληξιαρχείων, τις οργανικές μονάδες Διευθύνσεων, και β)των Υπηρεσιών Εσωτερικών και Επαρχείων, τις οργανικές μονάδες Τμημάτων. Με το Π.Δ. 168/10-16 Μαρτ. 1989 (ΦΕΚ Α΄ 81), τόμ. 2 σελ. 206,782 καθορίστηκε η Οργάνωση των Ειδικών Ληξιαρχείων των Νομαρχιών. 12. ΑΠΟΦΑΣΗ ΠΡΟΪΣΤΑΜΕΝΟΥ ΤΗΣ ΠΕΡ/ΚΗΣ ΔΙΟΙΚΗΣΗΣ ΑΘΗΝΩΝ Αριθ. 41486 της 5/22 Νοεμ. 1996 (ΦΕΚ Β΄ 1056) Κατάρτιση εσωτερικού οργανισμού οργάνωσης και λειτουργίας του Ληξιαρχείου Αθηνών. Έχοντας υπόψη: 1.Τις διατάξεις των παρ. 24, 25 και 26 του άρθρ. 9 του Νόμ. 2307/1995 «Προσαρμογή νομοθεσίας αρμοδιότητας Υπουργείου Εσωτερικών στις διατάξεις για τη Νομαρχιακή Αυτοδιοίκηση και άλλες διατάξεις» σε συνδυασμό με τις διατάξεις της παρ. 5 του άρθρ. 8 του ιδίου Νόμου. 2.Την 1177/1996 απόφαση της Δημαρχιακής Επιτροπής, με την οποία εγκρίθηκε ο εσωτερικός οργανισμός οργάνωσης και λειτουργίας του Ληξιαρχείου Αθηνών, αποφασίζουμε: Εγκρίνουμε την 1177/1996 απόφαση της Δημαρχιακής Επιτροπής του Δήμου Αθηναίων περί καταρτίσεως του εσωτερικού οργανισμού οργάνωσης και λειτουργίας του Ληξιαρχείου Αθηνών με τον οποίο καθορίζεται η διάρθρωσή του σε οργανική μονάδα, οι αρμοδιότητές του, οι οργανικές θέσεις και οι κλάδοι από τους οποίους επιλέγονται οι προϊστάμενοι των οργανικών μονάδων ως εξής: Α. ΟΡΓΑΝΩΤΙΚΗ ΔΟΜΗ Το Ληξιαρχείο Αθηνών θα αποτελεί «Δ/νση Ληξιαρχείου» με αρμοδιότητα στα γεγονότα που λαμβάνουν χώρα στην περιφέρεια του Δήμου Αθηναίων. Η Δ/νση αυτή θα αποτελείται από τα παρακάτω τμήματα: 1.Τμήμα Γεννήσεων. 2.Τμήμα Γάμων-Θανάτων. 3.Τμήμα Γραμματείας. 1.Τμήμα Γεννήσεων με αρμοδιότητα στα θέματα που αφορούν: (Αντί για τη σελ. 511(γ) Σελ. 511(δ) Τεύχος 1401 Σελ. 97 Ειδικά Ληξιαρχεία 6.Θ.α.11-12 α)Στην καταχώρηση στα ληξιαρχικά βιβλία των ληξιαρχικών πράξεων που συντάσσονται σύμφωνα με το νόμο και οι οποίες έχουν αντικείμενο τη βεβαίωση γέννησης του φυσικού προσώπου, στην καταχώρηση διορθώσεων, προσθηκών, σημειώσεων και μεταβολών γενικά στις παραπάνω ληξιαρχικές πράξεις, στην καταχώρηση των οικείων πράξεων στο βιβλίο εκθέσεων και στην έκδοση αποσπασμάτων από τις ληξιαρχικές πράξεις που είναι καταχωρημένες στα ληξιαρχικά βιβλία ή στη χορήγηση αρνητικής βεβαίωσης για μη ύπαρξη ληξιαρχικής πράξης γέννησης. β)Στην τήρηση και διαφύλαξη των ληξιαρχικών βιβλίων γεννήσεων, βιβλίων εκθέσεων και δικαιολογητικών. γ)Στην έκδοση αντιγράφων από τα δικαιολογητικά βάσει των οποίων συντάχθηκε η ληξιαρχική πράξη. 2.Τμήμα Γάμων-Θανάτων με αρμοδιότητα στα θέματα που αφορούν: α)Στην καταχώρηση στα ληξιαρχικά βιβλία των ληξιαρχικών πράξεων που συντάσσονται σύμφωνα με τον νόμο και οι οποίες έχουν αντικείμενο τη βεβαίωση γάμου ή θανάτου του φυσικού προσώπου, στην καταχώρηση διορθώσεων, προσθηκών και σημειώσεων και μεταβολών γενικά στις παραπάνω ληξιαρχικές πράξεις που είναι καταχωρημένες στα ληξιαρχικά βιβλία. β)Στη χορήγηση βεβαιώσεων ότι συντάχθηκε ληξιαρχική πράξη θανάτου για την έκδοση αδειών ταφής. γ)Στην τήρηση και διαφύλαξη των ληξιαρχικών βιβλίων γάμων, θανάτων και δικαιολογητικών. δ)Στην έκδοση αντιγράφων από τα δικαιολογητικά βάσει των οποίων συντάχθηκε η ληξιαρχική πράξη. 3.Τμήμα Γραμματείας με αρμοδιότητα θεμάτων που αφορούν: α)Στην διακίνηση της εισερχόμενης αλληλογραφίας. β)Στην αντιγραφή, επικύρωση και διεκπεραίωση των εξερχομένων εγγράφων. γ)Στην οργάνωση, ταξινόμηση και τήρηση του αρχείου και στην πρόταση εκκαθάρισης αυτού που κρίνεται άχρηστο. δ)Στην τήρηση του εμπιστευτικού Πρωτοκόλλου και αρχείου. Β. ΟΡΙΣΜΟΣ ΠΡΟΪΣΤΑΜΕΝΩΝ Στη Δ/νση Ληξιαρχείου θα προΐσταται υπάλληλος κλάδου ΠΕ1 Διοικητικού. Στα Τμήματα της Δ/νσης θα προΐσταται υπάλληλος του κλάδου ΠΕ1 Διοικητικού ή ΤΕ17 Διοικητικού ή ΔΕ1 Διοικητικού. Σελ. 512(δ) Τεύχος 1401 Σελ. 98 Από τις διατάξεις αυτής της απόφασης δεν προκύπτουν δαπάνες, εφ’ όσον δεν πρόκειται για σύσταση νέων θέσεων αλλά για αναδιοργάνωση ήδη υπαρχόντων. 